*Lēmuma projekts*

**Par bieži sastopamo derīgo izrakteņu ieguves atļaujas izsniegšanu smilts-grants un smilts atradnei “Izcirtumi”, Ziemera pagastā, Alūksnes novadā**

Alūksnes novada pašvaldībā 08.08.2024. saņemts un ar Nr. ANP/1-23/24/731 reģistrēts fiziskas personas [..], iesniegums par bieži sastopamo derīgo izrakteņu ieguves atļaujas izsniegšanu smilts-grants un smilts atradnei “Izcirtumi”, Ziemera pagastā, Alūksnes novadā. Sākotnēji iesniegtajiem dokumentiem ir iesniegti papildinājumi ar 12.08.2024. iesniegumu, kas saņemts un reģistrēts ar Nr. ANP/1-23/24/742.

Izskatot iesniegumu un tam pievienotos dokumentus, konstatēts:

* Smilts-grants un smilts atradne “Izcirtumi” atrodas nekustamā īpašuma “Izcirtumi”, kadastra Nr. 3696 007 0149, Ziemera pagastā, Alūksnes novadā, sastāvā esošajā zemes vienībā ar kadastra apzīmējumu 3696 007 0149, kura īpašnieks, saskaņā ar Vidzemes rajona tiesas Ziemeru pagasta zemesgrāmatas nodalījumu Nr. 1000 0020 9976, ir fiziska persona [..];
* saskaņā ar Alūksnes novada pašvaldības domes 2015. gada 27. augusta saistošajiem noteikumiem Nr. 14/2015 “Alūksnes novada teritorijas plānojums 2015.-2027. gadam, Teritorijas izmantošanas un apbūves noteikumi un grafiskā daļa” (ar grozījumiem, kas izdarīti ar Alūksnes novada pašvaldības domes 2023. gada 27. aprīļa saistošajiem noteikumiem Nr. 7/2023; 2023. gada 31. augusta saistošajiem noteikumiem Nr. 22/2023), Ziemera pagasta funkcionālā zonējuma un apgrūtināto teritoriju karti, zemes vienība, ar kadastra apzīmējumu 3696 007 0149, atrodas Rūpnieciskās apbūves teritorijā (R1) un viss smilts-grants un smilts atradnes “Izcirtumi” derīgo izrakteņu ieguves limita laukums (61,03 tūkstoši m2) ietilpst aizsargjoslā ap reģiona nozīmes arheoloģisko pieminekli “Mellīšu senkapi (Zviedru kapi)” (valsts aizsardzības Nr.202);
* Rūpnieciskās apbūves teritorijā (R1), pamatojoties uz Teritorijas izmantošanas un apbūves noteikumu 386. apakšpunktu, kā viens no teritorijas galvenajiem izmantošanas veidiem ir atļauta derīgo izrakteņu ieguve;
* iesniegumam pievienota Nacionālās kultūras mantojuma pārvaldes 22.07.2024. vēstule Nr. 05-04/3930 Par kultūras pieminekļu aizsardzības prasībām derīgo izrakteņu ieguvei īpašumā “Izcirtumi”, Ziemera pagastā, Alūksnes novadā, kurā norādīts, ka pārvalde kultūras mantojuma aizsardzības aspektā neiebilst pret plānotajiem darbiem un īpašus nosacījumus tiem neizvirza;
* saskaņā ar iesniegumam pievienoto Valsts vides dienesta 2024. gada 7.augustā izsniegto derīgo izrakteņu (izņemot pazemes ūdeņus) atradnes pasi, atradnē “Izcirtumi” ir veikta derīgo izrakteņu ieguve un saskaņā ar derīgo izrakteņu krājumu bilances datiem no 2013. līdz 2017.gadam atradnē iegūts 3,30 tūkstoši m3 smilts (A kategorija);
* saskaņā ar Valsts vides dienesta 2024. gada 7. augustā izsniegto derīgo izrakteņu ieguves limitu, ar termiņu līdz 2049. gada 6. augustam, smilts-grants un smilts atradnē “Izcirtumi” ieguves limita apjoms ir 187,47 tūkstoši m3 smilts-grants un 448,51 tūkstoši m3 smilts, krājumi atbilst derīgo izrakteņu krājumu N kategorijai atbilstoši izpētes detalitātei;
* vietnē <https://registri.vvd.gov.lv/iesniegumi-un-informativie-pazinojumi-/informativie-pazinojumi-par-tn-iesniegumiem> iegūta informācija, ka [..] 08.08.2024 . ir iesniedzis iesniegumu tehnisko noteikumu smilts-grants atradnei “Izcirtumi”, Ziemera pagasts, Alūksnes novads, LV-4301, kadastra apzīmējums Nr. 36960070149 saņemšanai, un par to var izteikt iebildumus līdz. 27.08.2024.
* iesniegumam pievienots pielikums, kurā sniegta informācija par plānoto karjera izstrādes darbu veikšanu.

Pamatojoties uz Pašvaldību likuma 4. panta pirmās daļas 13. punktu, likuma “Par zemes dzīlēm” 4. panta piektās daļas 1.punktu un 9. panta pirmās daļas 5. punktu, Ministru kabineta 2011. gada 6. septembra noteikumu Nr. 696 “Zemes dzīļu izmantošanas licenču un bieži sastopamo derīgo izrakteņu ieguves atļauju izsniegšanas kārtība, kā arī publiskas personas zemes iznomāšanas kārtība zemes dzīļu izmantošanai” 26., 27., 32. un 33. punktu, Ministru kabineta 2006. gada 19. decembra noteikumu Nr. 1055 “Noteikumi par valsts nodevām zemes dzīļu izmantošanas jomā (izņemot zemes dzīļu izmantošanu iekšzemes publiskajos ūdeņos un jūrā un ogļūdeņražu meklēšanu, izpēti un ieguvi)” 4., 5. un 7. punktu,

1. Izsniegt fiziskai personai [..] bieži sastopamo derīgo izrakteņu ieguves atļauju smilts-grants un smilts ieguvei atradnē “Izcirtumi”, kas atrodas nekustamā īpašuma “Izcirtumi”, kadastra Nr. 3696 007 0149, Ziemera pagastā, Alūksnes novadā, sastāvā esošajā zemes vienībā ar kadastra apzīmējumu 3696 007 0149, ar zemes dzīļu izmantošanas nosacījumiem (pielikumā), pēc Valsts vides dienesta izdoto tehnisko noteikumu saņemšanas pašvaldībā.
2. Noteikt atļaujas derīguma termiņu līdz 2049. gada 6. augustam saskaņā ar Valsts vides dienesta izsniegtajā derīgo izrakteņu ieguves limitā noteikto laikposmu.
3. Atļauju izsniegt pēc maksājuma uzdevuma saņemšanas par valsts nodevas 142,29 EUR (viens simts četrdesmit divu *euro* 29 centu) iemaksu pašvaldības budžetā.

*Lēmumu var pārsūdzēt Administratīvajā rajona tiesā viena mēneša laikā no tā spēkā stāšanās dienas.*

*Projekts*

Pielikums

Alūksnes novada pašvaldības domes

\_\_.08.2024. lēmumam Nr.\_\_\_\_

**Zemes dzīļu izmantošanas nosacījumi**

Bieži sastopamo derīgo izrakteņu ieguves atļauja (turpmāk – Atļauja) dod tiesības fiziskai personai [..] veikt smilts-grants un smilts ieguvi atradnē “Izcirtumi”, kas atrodas nekustamā īpašuma “Izcirtumi”, kadastra Nr. 3696 007 0149, Ziemera pagastā, Alūksnes novadā, sastāvā esošajā zemes vienībā ar kadastra apzīmējumu 3696 007 0149. Atradnes “Izcirtumi” un noteiktā derīgo izrakteņu ieguves limita laukuma platība ir 61,03 tūkstoši m2 (6,103ha), zemes vienības robežas un ieguves limita laukuma robežas norādītas Atļaujas 2. pielikumā.

Izmantojot atradni un veicot derīgo izrakteņu ieguvi, Atļaujas adresātam jāievēro šādas prasības:

* 1. Derīgo izrakteņu ieguvi drīkst uzsākt tikai tad, kad atbilstoši Ministru kabineta 2012. gada 21. augusta noteikumiem Nr. 570 “Derīgo izrakteņu ieguves kārtība” ir izstrādāts, saskaņots un apstiprināts derīgo izrakteņu ieguves projekts.
  2. Ievērot derīgo izrakteņu atradnes pases 14.3. punkta nosacījumus.
  3. Nostiprinot dabā derīgo izrakteņu ieguves limita laukuma robežu, kurā notiks smilts-grants un smilts ieguve, ievērot atradnes pasē un ieguves limitā norādītās robežpunktu koordinātas. Dabā nostiprinātos robežpunktus saglabāt līdz derīgo izrakteņu ieguves darbu beigām.
  4. Nepārsniegt ieguves limita apjomus, kas ir noteikti Atļaujas 3.pielikumā.
  5. Derīgo izrakteņu ieguvi un transportēšanu neveikt nakts stundās, agrās rīta un vēlās vakara stundās, lai netraucētu apkārtnē dzīvojošos iedzīvotājus, nepārsniegt pieļaujamās trokšņu emisijas.
  6. Derīgo izrakteņu ieguve nedrīkst pasliktināt hidroloģisko režīmu pieguļošajās teritorijās.
  7. Veicot derīgo izrakteņu ieguvi, nedrīkst piesārņot apkārtējo vidi ar naftas produktiem no tehnikas, kā arī ražošanas un sadzīves atkritumiem, notekūdeņiem.
  8. Derīgo izrakteņu transportēšanas rezultātā nedrīkst ierobežot pārvietošanās iespējas pa valsts un pašvaldības nozīmes autoceļiem un citiem ceļiem.
  9. Derīgo izrakteņu transportēšanas rezultātā nedrīkst sabojāt pašvaldības autoceļu segumu.

1. Atļaujas adresātam ir pienākums:
   1. Derīgo izrakteņu ieguves darbos ievērot vides aizsardzības un darba drošības prasības, kas noteiktas Latvijas Republikas normatīvajos aktos.
   2. Ievērot Valsts vides dienesta tehniskajos noteikumos noteiktās vides aizsardzības prasības.
   3. Ievērot derīgo izrakteņu ieguves limita laukuma robežas un zemes vienības robežas.
   4. Veikt iegūto derīgo izrakteņu uzskaiti.
   5. Veikt izstrādātās atradnes rekultivācijas darbus, kas iepriekš saskaņoti ar pašvaldību.
2. Atļaujas adresātam ir tiesības:
   1. Īpašuma tiesības uz iegūtajiem derīgajiem izrakteņiem.
   2. Atteikties no Atļaujas, iesniedzot paziņojumu Alūksnes novada pašvaldībai 6 (sešus) mēnešus pirms darbības pārtraukšanas. Tas neatbrīvo Atļaujas adresātu no Atļaujā paredzētajām saistībām.
3. Atļaujas adresāta darbība var tikt ierobežota, apturēta vai pārtraukta normatīvajos aktos noteiktajos gadījumos un kārtībā.